ભારતના રાજકારણમાં દેશ આઝાદ થયા પછી સને ૨૦૧૪ના રાજકીય સત્તા પરીવર્તનની સાથે પહેલીવાર એવા સમયની શરૂઆત થઇ ગઇ છે કે જેમાં ' લવજેહાદ, ગાયના વેપારના મુદ્દે ભયંકર અસહીષ્ણુતા, ખુના –મરકી, રાષ્ટ્રવાદની બાબતે અસહીષ્ણુતા,દેશના બંધારણની સામે મનુસ્મૃતી આધારીત કાયદા પ્રમાણે રાજ્ય સંચાલન માટેનું વાયુમંડળ, ઇરાદા અને આયોજનપુર્વકનું ઘોંઘાટમય વાતાવરણ ઉભુ કરવામાં આવી રહ્યું છે. આવા વાતાવરણનો લાભ લઇને સત્તા મેળવનારા જેટલા જવાબદાર છે તેના કરતાં સમાજમાં નાગરીકતા પેદા કરવાને બદલે ભારતીય પ્રજાને ધર્મ, જાતી–જ્ઞાતી, કોમ, પ્રદેશ વી. સંકુચીત અને વીધાતક પરીબળોમાં વહેંચીને, તેવી બીનલોકશાહી, અવૈજ્ઞાનીક અને અવીવેકી ( ઇરેશનલ), તેથી અમાનવીય લાગણીઓને બેફામ ઉપયોગ કરીને સાત દાયકા સુધી સત્તાના ફળો ભોગવનારા રાજકીય પરીબળો બીલકુલ ઓછા જવાબદાર નથી.